Turun kaupunginkirjasto MUISTIO

Vaskin kokoelmatoimijat

18.1.17

Vaski-kirjastojen kokoelmatyöryhmän kokous

Aika keskiviikko 18.1.17 klo 13 – 14.45

Paikka Turun kaupungin pääkirjasto, pieni neuvotteluhuone

Kutsuttu Ritva Hapuli Turku

Kaisa Hypén (pj.) Turku

Pirkko Kähärä Uusikaupunki

Aija Laine (siht.) Turku

Hannele Lyts Raisio

Arja Rytkönen Kaarina

Säde Vainio Salo

KÄSITELTÄVÄT ASIAT

1. **Vuoden 2016 toiminnasta**

Käytiin läpi Vaskin kokoelmatyöryhmän toimintakertomus vuodelta 2016 ja todettiin, että ei ole tarvetta muutoksiin tai lisäyksiin sen osalta.

1. **Toimintasuunnitelma vuodelle 2017**

Asialistan liitteenä on listaus asioista, joita kokoelmatyöryhmän toivotaan käsittelevän vuoden 2017 aikana. Keskustellaan ja sovitaan asiakokonaisuuksien valmistelusta.

Keskusteltiin tässä yhteydessä Turun kaupunginkirjastossa syksyllä alkavan kellutuksen vaikutuksista aiheryhmäpohjaiseen aineiston jaotteluun, sekä sen vaikutuksista aineiston sijoitteluun. Kaisa kertoi kellutukseen liittyvistä työpajoista, joita järjestetään kevään 2017 aikana Turun kaupunginkirjastossa. Ensimmäinen työpaja pidetään 27.1. Vaskin edustaja kellutusprojektin ohjausryhmässä on Jaakko Lind Salosta.

Kokoelmatyöryhmältä on toivottu maakuntatasoista varastolinjausta. Pohdittiin, onko tarpeen laatia tällaista maakuntatasoista linjausta.

Vaskin kehittämispäivässä on tullut esille aloite Vaskin kokoelmalinjauksien uudistamisesta, joka sisältäisi kirjastojen erikoistumisen hankinnoissa. Pohdittiin, onko tällainen ylipäätään mahdollista, ja mikä olisi mahdollisen kellutuksen vaikutus erikoistuneisiin hankintaprofiileihin. Erikoistuminen voi olla luontevaa siinä tapauksessa, jos se on alueen tarpeista lähtevää ja kysynnän sanelemaa. Erikoistumisasiaa voisi lähestyä Vaski-kirjastoille suunnatulla kyselyllä, jossa kartoitetaan, onko kirjastoilla joitain tiettyjä painopistealueita.

Vaski-jory on pyytänyt kokoelmatyöryhmältä av-aineiston hankinta- ja poistosuunnitelmaa. Työstetään tätä kevään aikana ja pohditaan, mitä asioita selvitykseen pitäisi sisällyttää.

Käytiin läpi Celia-äänikirjoihin liittyviä käytäntöjä.

Raisiossa Celia-kokoelma on sijoitettu työhuoneeseen ja se on pääasiassa kotipalvelun käytössä. Uudessakaupungissa ja Salossa Celia-kokoelma on osana avointa kokoelmaa, mutta niteet ovat Aurorassa ei-lainattavia tilassa.

Kokoelmatyöryhmän tulisi laatia ehdotus, miten Vaskeissa olisi parasta toimia Celia-kokoelman kanssa.

Lisäksi on toivottu ohjeistusta aineiston korvaushinnan määräytymisestä. Palataan myös tähän asiaan vielä seuraavissa kokouksissa.

1. **E-aineistojen käyttötilastot 2016**

Aija esitteli e-aineistojen käyttötilastot viime vuodelta. OKM on edellyttänyt vuodesta 2015 lähtien e-aineistojen tarkkaa tilastointia. Vaskin osalta e-aineistojen käytön kasvu jatkuu. E-kirjojen, e-äänikirjojen, e-lehtien ja e-musiikin käyttö on lisääntynyt edelleen. Tietokantojen käyttö on hieman vähentynyt vuodesta 2015. Suurinta käytön lisäys on e-lehtipalveluissa, joista selkeästi eniten käytetty on ePress. E-äänikirjojen käyttö on myös lisääntynyt, mutta Naxos Spoken Worldin tilastointitavan muutos vaikuttaa myös e-äänikirjojen käytön kasvuun.

Vaskeille ei tule uusia yhteisiä e-aineistoja vuodelle 2017

1. **Hankintaportaali ja kirjallisuuden uusien hankintasopimusten käytäntöön soveltaminen**

Käydään portaalin tilanne läpi, samoin sen vaikutuksia valinta-aikatauluihin. Valintalistoihin liittyvistä toimintakäytännöistä on lähetetty ehdotus sähköpostilla.

Joko on kokemuksia uusien sopimusten soveltamisesta ja kirjojen hintatasosta?

Hankintaportaalin toimittajien (BTJ, Booky, Kirjavälitys) kanssa on ollut tapaaminen 4.1. Bookyn ja BTJ:n yritysjärjestelyt eivät vaikuta hankintaportaalin käyttöönottoon.

Kaisa on lähettänyt kaikille aineiston toimittajille ehdotukset siitä, miten valintalistojen tulisi näkyä hankintaportaalissa, hankintaportaali.fi.

Portaalin toteuttaja Woima-Virta on luvannut, että hankintaportaali olisi kirjastojen käytössä helmikuun aikana.

1. **Kellutuksen valmistelun tilanne Turussa**

Ensimmäinen henkilökunnan työpajapäivä 27.1., teemoina osastot ja sijainnit sekä niiden edellyttämät muutokset Auroraan, verkkokirjastoon, fyysisten kokoelmien sijoitteluun ja niteiden merkitsemiskäytäntöihin. Toinen teema on valinnan organisointi (keskittäminen).

Seuraavina valmisteltavina asioina ovat yhteiskokoelman hoito ja hallinnointi sekä uuden aineiston käsittelyprosessin keskittämisen suunnittelu.

1. **Muut asiat**

**E-aineistojen markkinointityöryhmän kuulumiset.**

Työryhmä on laatinut tarjouspyynnön Vaskin e-aineistojen palvelumuotoilusta. Tarjouksia vastaanotetaan 31.1 asti. Kyselyjen perusteella voidaan ennakoida, että tulossa olisi tarjous kolmelta eri toimijalta. Tarjoukset menevät Vaski-joryn käsiteltäväksi ja päätettäväksi.

1. **Seuraavan kokouksen ajankohta**

Seuraava kokous on keskiviikkona 22.3 klo 13.00.